الدكتور حازم السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله واليك يرجع كله. اللهم صل على عبدك ونبيك محمد صلى الله عليه وسلم. في الاولين والاخرين وفي كل وقت وحين. اما بعد فلا نزال مع سورة العنكبوت. والنهاردة
النهاردة ان شاء الله بازن الله اللقاء الثالث يا اخواني في تكملة الترابط الموضوعي لصورة العنكبوت. واحنا بنتكلم عن موسوعة الفتن. سورة العنكبوت صورة موسوعية فتن اول الطريق لفتن الملتزم الجديد لفتن مرحلة خطوة اولى التزام. المرحلة اللي خمسة وتسعين في المية من الملتزمين والملتزمات بينتكسوا
فيها لانهم مش قادرين يستحملوا الضغوط الرهيبة اللي هنتكلم عنها دلوقتي يا جماعة. الوقتي هنتكلم عن حوالي آآ خمسة وعشرين فتنة. خمسة ضغط مهول المجتمع بيضغط به على الملتزمين. ونفسيتهم بتضغط به عليهم عشان نعرف الملتزمين والملتزمات ابطال صامدين قد ايه. عشان تعرفوا يا اللي لسه قاعدين
ملتزمين وملتزمات وهمكم الدعوة. ومشغولين بالانطلاق الى الله زي ما الصورة وسط الفتن داي كلها جابت قصص الانبياء قصة نوح وقصة لوط وقصة ابراهيم ليه ؟ كأن فيه ناس تحت كل الفتن دي وتحت كل الضغوط دي
وانطلقت الى الله وكان دينها فوق الظروف وكان دينها فوق الفتن. الفتن اللي احنا فيها الوقت ده يا جماعة وهم لا يفتنون. الفتنة عرض الدهب على الفرن يعني الملتزمين والملتزمات محطوطين جوة فرن. عشان يا اما يخرج او ملتزمة طلع فالصو بان ان هو معدنه مخلط يا اما يخرج ملتزم
اصلي يخرج ملتزم معدن اصيل يخرج ملتزمة سبيك الدهب. فاحنا هنشوف الوقتي الضغوط الهائلة اللي بيتحملها الملتزمين والملتزمات عدوا معي بقى كل سبب من الاسباب اللي انا هاقولها ديت. يعني ادى الى ان في ملتزمين انتكسوا. الى ان فيه ناس والعياز بالله الحدت. فيه ناس شكت. فيه ناس سابت الطريق. فيه ناس
يعني خرجت بلحية ونقاب ووقفت مكانها ما قدرتش تنطلق. وتعطل انطلاقها الى الله. عايزين نعرف الفتن يعني ده تبع حاجة اسمها فقه التحصين عشان لا نتوقف في الطريق الى الله عشان نقدر نتحصن ضد الفقه الفتن دي كلها. عدوا معي بقى من سورة العنكبوت. الفتنة الاولى موسوعة الفتن من سورة
العنكبوت. قال تعالى من كان يرجو لقاء الله فان اجل الله لات. وهو السميع العليم. اية رقم خمسة. يعني ايه؟ وهو السميع العليم يعني ان ان يعني اللي عايز نصر ربنا نصر ربنا جاي. وربنا سميع عليم. يعني ايه الكلام ده؟ يعني كثير من الملتزمين يقول
احنا قعدنا ندعي على اليهود كتير اوي في الجوامع. قعدنا ندعي على الظالمين كتير قوي في الجوامع. هو ربنا ما استجابش ليه؟ فربنا بيقول وهو السميع العليم. اوعى تفقد الثقة في
بسماع الله في في سمع الله وعلمه. اوعوا تفقدوا الثقة في اجابة الله للدعاء. انما في حكمة احيانا بيكون اللي بيدعوا هم نفسهم يعني معلش يا اخواني يهود بيدعوا على يهود. زي احد الناس لما قال كده بيقولوا له ولا يستجاب لنا في اليهود ليه؟ قال لهم يهود بيدعوا على يهود. كنت لسة باشرح سورة الحشر اللي
النهاردة الفجر في المسجد بقول لهم يعني هو يعني ربنا بيقول ولولا ان كتب الله عليهم الجلاء لعذبهم في الدنيا. امال ربنا ما بيعزبش اليهود في الدنيا دلوقتي ليه؟ لان احنا
ما نستاهلش ان اليهود يتعذبوا عشانا. يعني زي موسى ديان كده لما قالوا له حديث النبي عليه الصلاة والسلام انه يأتي آآ آآ زمان يقال يقتل المسلمون اليهود فينطق الحجر والشجر ويقول يا مسلم يا عبد الله يا اللي محقق للعبودية وراء يهودي تعال فاقتله. فقال موسى ديان هذا الكلام صدق
ولكن لسنا اليهود الذين سينطق علينا الحجر ولستم المسلمون الذين سينطق لكم الحجر. يعني قصده ايه؟ لا احنا اليهود اللي نستاهل ان الحجر ينطق علينا احنا بنينا دولة اسرائيل دي بعمرنا وبتضحياتنا وبدمنا ضحينا بكل شيء في حياتنا عشان العقيدة بتاعتنا ولا انتم المسلمين اللي تستاهلوا ان الحجر ينطق لكم
انتم ناس عايشين عشان شهواتكم وبس وتائهين ومتمزقين. حجر ايه اللي ينطق عشانكم يبقى مش انتم. لما يبقى المساجد عندكم في صلاة الفجر زي صلاة الجمعة ساعتها الحجر ممكن ينطق عشانكم. يبقى اول فتنة فتنة ان انت تدعي ولا تجد اجابة. ده حكمة من الله عشان تصلح نفسك. تأخر الاجابة فيها من الحكم
العظيم يا جماعة الفتنة التانية ام حسب الذين يعملون السيئات ان يسبقونا. يعملون السيئات يعني يضطهدوا المؤمنين. يسجنوهم يعتقلوهم يعذبوهم. يؤذوهم محاكمات ظالمة فدي فتنة التعذيب والازى من اهل الباطل والسجن. زي خباب لما دخل على النبي عليه الصلاة والسلام. اه وهو يصرخ لضهره
ومكوي بالنار وام انماركة كوي راسه بالنار ويقول يا رسول الله الا تدعو لنا الا تستنصر لنا؟ فالنبي عليه الصلاة والسلام غضب غضب ليه؟ لان انت جاءنا فانما يجاهد لنفسه استحمله وبكرة هتشوفوا التمكين ولكن ادفعوا ضريبة قيام الدين مرة اخرى. فدي فتنة الايه؟ التعذيب والطاعة. الفتنة
وهي في اية رقم اه اه اه تسعة والذين امنوا وعملوا الصالحات لندخلنهم في الصالحين. يعني ايه يا جماعة؟ الاية دي جاية بعد ووصينا الانسان بوالديه حسنا ان جاهداك لتشرك بي ما ليس لك به علم فلا تطعهما. جاية بعد فتنة الوالدين بعد ما سبت احب الناس الى قلبك عشان الدين. بعد ما حصل مشاكل
بقت عايش في غربة وعزلة اجتماعية بسبب الدين. اصحابك الغير ملتزمين سابوك. اهلك نفسهم بدأوا يجافوك. قرايبك بدأوا يبعدوا عنك. الدنيا كلها بدأت في عزلة اجتماعية. فربنا بيقول لندخلنهم في الصالحين. ربنا هيملى حياتك بالانس ممكن في الجنة. ولكن ده عزاء نفسي. ان انت استحملت الغربة
الاجتماعية عشان ربنا ابشر بحياة كلها انس رهيب. ربنا اعدها لك. جزاء على هذا الصبر. والذين امنوا وعملوا الصالحات لا الى انهم في الصالحين. غير ان يا جماعة عملوا الصالحات غير الصالحين. يعني اللي بيعمل الصالحات دي لسة ما بيبقاش صالح. ده واحد ماشي على الطريق. انما الصالحين اللي وصلوا لنهاية الطريق
فكأن ربنا بيطمنك. بيقول لك لو مت وانت على الطريق يعني هعاملك معاملة اللي وصلوا لنهاية الطريق. المهم انك تموتي وانت على الطريق. المهم انك انت ما تنحرفيش ما تحبطيش ما تيأسيش. ما تسيبيش الطريق وتفضلي ماشية على الطريق. لسه احد اخواني يعني جاي امبارح فكان جا له مرض شديد جدا فحاسس انه بيموت
فقام وكان امتحن كده كنت عامل لهم امتحان يعني في التفسير. فقام وامتحن واجتهد فبيقول انا اللي خلاني اقوم زكرت قول الله والذين امنوا وعملوا الصالحات لندخلنهم في الصالحين. ان لو مت وانت على الطريق هعاملك معاملة انك وصلت لنهاية الطريق. بس اوعى تموت الا وانت على الطريق. الفتنة الرابعة
وان جاهداك لتشرك بي ما ليس لك به علم. اية تمانية فتنة الوالدين جاهداك. الجهاد ده يعني حياة او موت. يعني امك وابوك هياخدوا مسألة التزامك او نقابك او لحيتك مسألة حياة او موت. الجهاد ده قضية يعني هيحوله حياتك نار. ليه؟ لان انت ثمرة عمرهم. لان انت ثمرة فؤادهم
ان انت احب شيء اليهم في الحياة كلها يبقى فتنة الوالدين. وفتنة الوالدين لعلها اصعب فتنة في الصورة. عشان كده قبل فتنة الوالدين الاية اللي قبلها اية سبعة ربنا قال والذين امنوا وعملوا الصالحات لانه
كفران عنهم سيئاتهم. والاية اللي بعدها اية تسعة ربنا قال والذين امنوا وعملوا الصالحات لندخلنهم في الصالحين. فقبلها عملوا الصالحات وبعدها عملوا الصالحات. ليه يا جماعة لان مش هيقدر يسبت على فتنة الوالدين بالزات. وعلى ان البيت مكان السكن ولع على الملتزم والملتزمة نار وحرب. الا اللي هيتمسك بالعمل
صالح وهيفضل مستمر عليه ده اللي هيسبت على الفتنة دي. الفتنة الخامسة اية رقم عشرة فاذا اوذي في الله جعل فتنة الناس كعذاب الله. فاذا اوذي يعني وقع الاذى في الفعل. يعني اهل الباطل مش بيهددوه. ده اهل الباطل فعلا اذوه. فعلا اتعرضت لازمة
بسبب التزامها. فعلا اتعرض لاذى وهو ماشي في الطريق بسبب دينه والتزامه فاذا اوذي في الله. يبقى وقوع الاذى الفعلي من اهل الباطل. الفتنة السادسة في اية رقم اتناشر. وقال الذين كفروا للذين امنوا
اتبعوا سبيلنا ولنحمل خطاياكم. اتبعوا سبيلنا. دي فتنة الصحبة السوء بقى. يعني اعرف اخ مرة نزلنا ندعو آآ اصحابه فاتريقوا عليه فلقيته ماشي مكتئب بعدها. انا مش واخد بالي يعني ايه؟ يعني اه مش واخد بالي. فلقيته مكتئب بسبب التريقة اللي اتريقوا عليه. قال لي انا ما كانش حد منهم بيقدر
كانوا بيحلموا انهم يمشوا معي اصلا قبل الالتزام. لانه كان شاب ساري جدا جدا يعني. فبيقول الوقتي بقيت انا تريقة لهم. فسبحان الله فتنة الصحبة اه السوء يعني اعرف اخ راح يدعو صاحبه وصاحبه رجعه للانتكاس تاني. فمسألة الصحبة السوء ديت فتنة ضغط بهولة وسخريتهم من الواحد. فهنا اتبعوا سبيلنا
نحمل خطاياكم. يبقى فتنة الصحبة السوء وضغطها على الملتزم عشان يرجع. الفتنة السابعة في قول الله ولنحمل خطاياكم على احد الاقوال ولنحمل خطاياكم. يعني لو عليكم كفارات او ديات احنا نشيلها عنكم. يعني الصحبة السوء معها فلوس يا جماعة. يعني
انك تشوف العاصي بيعصي ربنا ويزداد في المال. ويزداد في الرزق. ويزداد في تحقيق احلامه الدنيوية في حين انك انت ملتزم. ممكن تبقى انت اللي ملتزم ومع ذلك آآ يعني رزقك ما هواش زي هزا العاصي. دي فتنة صعبة جدا. فتنة انك تشوف العاصي بيعصي ربنا والدنيا مزهزة معه
الدنيا كلما ازداد في المعصية ازداد في الدنيا وده اللي بيسمى سنة الاستدراج. سنة استدراج الله للعصاة. يبقى دي فتنة. الفتنة الثامنة في اية رقم اربعتاشر. يعني بصوا ما فيش اية مش هنخرج منها فتنة. يعني كل الايات خارج منها فتن مهولة. الفتنة الثامنة في الضغوط الرهيبة
التي يتعرض لها الملتزمين والملتزمات في المجتمع يا جماعة. عشان تعرفوا الملتزمين والملتزمات صامدين قد ايه. عشان يا جماعة الملتزمين والملتزمات ما يزعلوش من بعض. ما يقعدوش بقى يبقوا يقفوا لبعض
على الواحدة ويتفرقوا ويتمزقوا. كل ملتزم وملتزمة صابرين على كل ده. يعني اما تشوف واحد ملتزم وانت اما تشوف واحدة ملتزمة بوس راسه وبوس ايديه. وقل له جزاك الله الله خيرا يا خامة ما عادتش موجودة في الدنيا. يا نوعية ما عادتش موجودة في الحياة. الحمد لله ان ربنا احيانا لحد ما نشوف النوعية الصامدة الصابرة دي
مش نقعد نقف لبعض على الواحدة ونتمزق الصف ونقطع الصف ما بينا وبين بعض. يا جماعة نرحم بعض. يا جماعة كل اخت من اخواتك اللي انت واقفة لها بالمرصاد او انت زعلانة منها
صابرة صبر السنين كل اخ انت واقف له على غلط عمله صابر صبر السنين. يا جماعة نرحم بعض ونفهم كلنا صابرين على ايه الفتنة الثامنة. ولقد ارسلنا نوحا اية اربعتاشر. ولقد ارسلنا نوحا الى قومه فلبث فيهم الف سنة الا خمسين عاما. فتنة تأخر النصر
فتنة ان تمر السنين والظالمين بيزدادوا قوة يا جماعة. والظالمين بيزدادوا سيطرة يا جماعة والحكم الظالم بيزداد سيطرة وبيتمكن من البلد وبيتمكن من الوضع فتنة تأخير النصر. ان النصر ممكن يتأخر ولازم نوطن نفسنا على الصمود والصبر. حتى نلقى الله. مش لازم نشوف النصر في حياتنا. الفتنة
سعر الفتنة التاسعة برضه في نفس الاية في التسعمية وخمسين سنة دول يقينا في ناس ماتت وهي كافرة بدون ما ربنا ينتقم منها. يعني اللي ربنا انتقم منهم دول في النهاية بعد تسعمية وخمسين سنة
دول اللي اخذهم الطوفان وهم ظالمون. انما يا جماعة اللي ماتوا على مدى التسعمية وخمسين سنة ماتوا على سريرهم. فتنة انك تشوف اللي اذى المسلمين واللي حاربهم واللي منهم بيموت على سريره وسط ولاده وبيموت موتة عادية جدا. مش لازم تشوف النهاية الدرامية الانتقامية من اهل الباطل
مش لازم تبقى نهاية اهل الباطل دايما نهاية درامية انتقامية. يعني ممكن يموت على سريره رغم كل ما فعله في الملتزمين. يعني مش لازم دايما القصة اللي بتتقال آآ عن
آآ اعوان عبدالناصر اللي آآ احد اعوانه اللي عربية الحديد اللي السياخ دخلت في العربية وهي قصة صادقة. آآ وقطعت له جسمه ومزقت له جسمه انتقم منه مش لازم في النهاية تبقى كل نهاية الظالمين كده. في ظالمين بيموتوا وهم في قمة الفخفخة بتاعتهم وفي قمة التمكين بتاعهم. يبقى اذا فتنة ان ترى من اتاه
اذانا وحاربنا وهو يموت على سريره. الفتنة العاشرة في قصة سيدنا ابراهيم في اية خمسة وعشرين وقال انما اتخذتم من دون الله اوثانا مودة بينكم. مودة بينكم بقى في بينكم ترابط
فاصل بس هو عشان المصلحة. المصلحة هي اللي رابطة بينكم. يعني ايه زي الاتحاد الاوروبي؟ ايه اللي رابط بينهم؟ ايه المصلحة؟ المصلحة. فهم اجتمعوا على المصلحة. ففتنة ترابط اهل فتنة انك تشوف اهل الباطل وعندهم ترابط وعندهم تناصر وعندهم تأييد لبعض وعندهم تواصل مع بعض وممكن اهل الحق مش عارفين يتجمعوا
فدي فتنة مهولة. فتنة مهولة. انت عايزهم يتفرقوا عشان ينالوا عقوبته الفتنة الحادية عشر. فتنة قلة الاتباع في اية ستة وعشرين فامن له لوط. فامن ياه بعد ما دخل النار واترمى في النار وطلع منها
خلف الدعوة كل ده في النهاية خرج بواحد. يعني في النهاية الداعية قعد يدي الدروس واللي حاضر واحد. في النهاية قعد يدي الدروس على الغرف الصوتية واللي حاضر على الصوابع. في النهاية الدروس فاضية والجلسات فاضية والاقبال على الدين وعلى الدعوة. قليل والقنوات الدينية الاقبال عليها قتيل قليل. فتنة قلة الاتباع
ان رغم الجهد المهول رغم الجهد المهول الا ان فيه قلة اتباع. ان ما فيش اتباع. الناس مش عايزة تنسجم معنا. الناس مش عايزة تسمع كلامنا. الناس مش عايزة الاخرة وتقبل على اللي بيوجهوهم للاخرة. الفتنة ملاحزين يا جماعة كل دي ضغوط نفسية رهيبة. علينا في المجتمع. كل دي حاجات يجب ان نحصن ضدها. لان
الحاجات دي ياما جابت لناس احباط. ياما جابت لمصلحين احباط. ياما جابت لدعاء احباط ياما سيبت ناس الطريق فتنة الفتنة رقم اتناشر آآ فتنة الوحدة وغياب الصحبة الصالحة. ودي في قصة سيدنا ابراهيم في سورة العنكبوت
سيدنا ابراهيم عاش لوحده يا جماعة. يعني حتى لما سيدنا لوط اسلم سيدنا ابراهيم بعته لسادومه عمورية. ما خدوش معه للشام ما خدوش معه يلف الارض ليه؟ لان سيدنا ابراهيم لقى
آآ رأى ان الارض مليانة ضلال. فلو هو خد لوط معه طب ما يبعت لوط بلد وهو يروح بلد. فبعت لوط بلد وراح بلد وضحى بالصاحب الصالح الوحيد اللي كان
موجود على وجه الارض عشان ينشر دين ربنا في الارض. وهو تحمل ان هو يشق الطريق لوحده. يعني فتنة انك انت تلاقي نفسك في بلدك او انت في القرن بتاعتك او انت في الكلية بتاعتك او انت في المكان بتاعك. في المنطقة بتاعتك. ممكن تلاقي نفسك لوحدك. ما فيش صحبة تساعدك. ما فيش بيئة ايمان تساعدك. ما فيش. احنا موجودين
على النت اهو على ويتو والله بيئة ايمان قوية جدا. فضل ومنة الله وربنا يديمها نعمة يا رب. اللهم امين ويحفظها من شياطين الانس والجن يا رب اللهم امين. آآ فانت عندك بها
مش لازم تلاقي بقى في كل مكان اصبر واصمد وبكرة ان شاء الله بازن الله هتلاقي الملتزمين جايين. يبقى الفتنة رقم اتناشر فتنة الوحدة وغياب الصحبة الصالحة. ودي صعبة جدا فتنة انك تشق طريقك لوحدك. الفتنة رقم تلتاشر ودي في قصة لوط في اية تسعة وعشرين اانكم لتأتون الرجال
يقطعون السبيل وتأتون في ناديكم المنكر. وتأتون في ناديكم منكر. بيقعوا في الزنا. بيقعوا في فعل قوم لوط. في النوادي بتاعتهم والعياذ بالله يبقى فتنة فجور ولا عقوبة. فتنة فجور ولا عقوبة ربما تستعجب هو ربنا ما بينزلش العقوبة على بعض الاماكن في قرى
سياحية وصلت من الفجور للمدى. فيه نوادي وصلت من الفجور للمدى. فيه جامعات خاصة وصلت من الفجور لما بعد هذا المدى هو ربنا سايبهم ليه؟ هو ربنا ما بيعاقبهمش ليه؟ فتنة فجور ولا عقوبة دي ربنا بيمتحنا. ربنا بيمتحنا وبيمتحنهم وبيحلم عليهم وبيحلم
علينا. يبقى دي فتنة من الفتن العالية جدا. واللي مش هيحس بالفتنة دي يا جماعة. غير الاخوة والاخوات اللي شغالين في الدعوة. لان هم دول اللي اللي حاسين الازمة انما اللي مش شغالين في الدعوة مش حاسين بالازمة اللي شغالين في الدعوة يا رب انت سايب الوضع ده ليه يا رب؟ يا رب طب ليه يا رب؟ لا لا اصبروا واحلموا ما تعرفوش بكرة
ربنا يعمل ايه؟ لعل كل دول ربنا يهديهم بكرة. وربنا يؤخرهم من اجل الهداية الفتنة رقم اربعتاشر وهي ايضا في قصة لوط في اية آآ تلاتة وتلاتين في قول الله ولما ان جاءت رسلنا لوطا سيء بهم وضاق بهم
وقالوا لا تخف ولا تحزن. دي فتنة الهوان على الناس. زي الحديس المروي عن النبي عليه الصلاة والسلام كده وهو راجع من الطائف آآ آآ وهواني على الناس. انت رب المستضعفين وانت ربي. اللهم اني اشكو اليك آآ قلة حيلتي. اللهم اني اشكو اليك ضعف
اخوتي وقلة حيلتي وهواني على الناس. فتنة لما سيدنا يونس مسكه الناس ناس يلوم من يديه ورجليه ورموه في البحر تخيلوا في هوان بعد كده الداعي الى الله يتعمل فيه كده. زي اللي حصل ايام تلاتين ستة الداعي الى الله والملتزم والملتزم. اللي يتوقفوا في الشوارع ويهانوا هذه الاهانة. فتنة
هوان على الناس. فتنة لوط وهو واقف واقفين الفجرة بيزقوا باب بيته وبيقولوا له لازم ندخل عشان نقع في الفاحشة في الضيوف اللي جايين لك وهو بيزق عشان يمنعهم ان هم يدخلوا ويقعوا في الفاحشة. في بيته وهو لسة مش عارف ان دول ملايكة
فتنة الهوان على الناس. فتنة ان المجتمع كله بقى ضدك. فتنة ان مش يعني الفتنة اللي قبل كده آآ فتنة آآ آآ فجور ولا عقوبة وفتنة آآ آآ الوحدة وغياب الصحبة الصالحة. المجتمع مش ماشي معك. المجتمع مش متبعنا. المجتمع مش معزم الرسالة بتاعتنا. انما فتنة لو انا على الناس المجتمع ضدك
بيهزأك المجتمع بيتريق عليك في التمسيليات والافلام والمسرحيات. المجتمع واخدك مقلسة في لما تلبسي النقاب وتمشي فيه. ان ان الهوان الناس. فتنة الهوان على الناس دي يا جماعة هي اكبر سبب لعدم نزول الجولات. لعدم نزول الجولات. الاخ والاخت ايه؟ يقولوا ايه
آآ خايفين ننزل الجولة احسن حد يهزقنا حد يكلمنا فتنة الهوان على الناس. ان احنا نستحمل ان يهيننا الناس لاجل دين الله. ولاجل ان تكون كلمة الله هي العليا الفتنة رقم خمستاشر ملاحظين طبعا انها فتن خطيرة يا جماعة. وملاحظين انها فتن بتمس واقعنا. وملاحظين ان صورة العنكبوت كده صورة في غاية الواقعية. بتتعرض
مشاكل الملتزمين والملتزمات الجدد اللي هو احنا. اللي هو احنا ما انت بقى لك عشر سنين لسة جديد ما تخافش. ما هو اصل الملتزم القديم ده اللي عدى المراحل. اللي نجح ابتدائي واعدادي وطلع. انما
تلاقي ملتزم بقى له عشر سنين ولسه لحد دلوقتي ما نجحش ابتدائية. ما نجحش في اصول الوصول الى الله. ما نجحش في ترتيب حياته على الدين. للاسف الشديد اه اه ده يورسنا مقام الفرح بسورة العنكبوت. ان احنا نفرح يا جماعة بهزه الصورة. نفرح ان ربنا ما سابش مرحلة من مراحل الطريق الا وادانا نور فيها
وادانا ارشاد فيها وبينها لنا وبين لنا نوصل لربنا ازاي من آآ آآ في هزه المرحلة عشان كده وانا باشرح للاخوة سورة العنكبوت لما ييجي يكلمهم عنها باقول لهم انا فخور
بالقرآن. انا فرحان ان ما فيش مرحلة من مراحل الطريق ربنا ما فصلهاش. احنا اللي زاهدين في القرآن يا جماعة. احنا علاقتنا بالقرآن عاملة زي قبل اكتشاف البترول. ماشيين حافيين وتحت رجليهم كنوز اغلى من الدهب. احنا كزلك معنا القرآن بيحل لنا كل مشاكل طريق الالتزام وبينور لنا الطريق وبيشحن
قلوبنا واحنا تايهين لان احنا مش معتمدين على القرآن في حياتنا. عشان كده في المعهد القرآني الدعوي بنعمل ايه؟ بندرس جزء التلاتين مادة. وبندرس فن الدعوة من كتاب العاصمتين اللي هو ايات الجنة والنار في القرآن برضو التفسير. وبندرس الليالي القرآنية برضو تفسير اللي هي سورة العنكبوت. ليه؟ عشان يا جماعة نربط الامة تاني بالقرآن. نرجع
وفي رمضان عملت فضل منة الله فتح الله سلسلة القرآن حياتي. عن القرآن برضو. وفضل منة الله الوقتي سلسلة قناة الرحمة بتاعة كل يوم سبت في سورة الحج اصول الوصول الى الله من سورة الحج تفسير برضو. ليه؟ ليه؟ وبفضله بنت الله في الجماعة الشرعية كانت سورة مريم. كل ده ليه يا اخواننا؟ كل ده عشان
نوصل رسالة ان القرآن فيه كل حاجة بس احنا بس نقبل على القرآن. تفسير سورة الحج بتاعة قناة الرحمة قال اللي بيتابع معنا على الصفحة اسمها اصول الوصول الى الله. كل
قواعد النجاح في الدين وكل اسباب فشلنا في الدين سببه ان احنا مش واخدين القواعد القرآنية في حياتنا عشان كده بنعمل اخر كل حلقة انفوجراف باصول الوصول وقواعد النجاح من الايات اللي شرحناها. اللي غيابها ادى الى ان احنا فاشلين في حياتنا. يا اخوانا النجاح
القرآن والقرآن يساوي النجاح. انا وانا باقول لكم الكلام ده انا حاسس ان انا فخور ان كل المشاكل والازمات النفسية اللي انا بقى لي اتنين وعشرين سنة ملتزم واجهتها في حياتي
دلوقتي لقيت الصورة بتتكلم عنها. لو كنت انا في اول ست شهور بقى حد فهمني الكلام ده. كنت خدت الخطوة في سنة؟ ولا كان العمر اتوفر؟ فالقرآن بيوفر لك عمرك كله
بيوفر لك عمرك. ما تضيعوش عمركم. اقصروا عمركم على فهم القرآن وعلى الارتباط بالقرآن عشان ربنا يوفر لكم عمركم ويبارك لكم في عمركم. الفتنة رقم يوم خمستاشر ده بقى في قصة نوح وفي قصة لوط فتنة ضلال الاحباب. اللي هي كفر زوجة نوح ولوط. اللي هو ان انت وانت ماشي في الواقع نفسك ان
اصحابك القدام يلتزموا معك. نفسك ان صاحبتك الفلانية تلتزم معك. نفسك ان اخواتك ان والدك ان والدتك ان فتنة ضلال الاحباب. ان اكتر ناس قلبك بيتقطع عليهم ما رضوش يلتزموا. يعني ده بيعمل سقة لنفسي ضخم جدا جدا والفتنة اللي اشد منها بقى الاصطدام بالاحباب
اما الدين يعمل عداء بينك وبينهم. يفرق بين المرء وزوجه زي ما المشركي قريش قالوها. كان هو ومراته بيحبوا بعض وهو اسلم. وهي كفرت بقوا قاعدة اعداء بعض. وبقى البيت بتاعهم
الحريقة. يبقى فتنة ضلال الاحباب بل الاصطدام بالاحباب. وانت قلبك بيتعصر ولكن مش هتضحي عشان ربنا باي حد. من فقد الله فمازا وجد ومن وجد الله فماذا فقد؟ الفتنة رقم ستاشر وهي في قصة موسى في الاية رقم تسعة وتلاتين وقارون وفرعون وهامان
اه قارون السلطة المالية ورجال الاعمال. فرعون حاكم البلد. هامان اه القيادات بتاعة البلد. والمراكز بتاعة البلد ومراكز القوى بتاعة البلد يبقى وقارون وفرعون وهامان كلهم عليك يا موسى. اجتماع الباطل ضدك ورفض المجتمع كله لك. الفتنة رقم ستاشر اجتماع الباطل ضدك
ورفض المجتمع كله لك زي ايام تلاتين ستة كده. شفتم كده كان مسلا آآ اخوة الاخوان كل الناس ضدهم. الاعلام بيشتم فيهم. والحكومات ضدهم. والناس في الشوارع بتشتم فيهم والمناطق الشعبية بتشتم فيهم وضغط نفسي مهول. مهول واللي يؤذى منهم واللي يسجن الكل يقول يستاهله. فتنة مهولة يا جماعة. فتنة
اللي يقدر يعيش الواقع ده ان الكل بقى ضدك ان الكل لما بيحصل لك مصيبة يقول تستاهل. يا رب ده انا اللي معك يا رب. اوعى تتأسر. اسبت اصمد في يوم من الايام النبي عليه الصلاة والسلام حصل له كده. وكان جزيرة العرب كلها بتقول عليه الصادق. وكان جزيرة العرب كلها بتشتم في النبي عليه الصلاة والسلام. وكان جهاز الاعلام
العربي كله بيألف اشعار ضد النبي عليه الصلاة والسلام. يبقى اجتماع الباطل ضدك ورفض المجتمع كله لك. يعني آآ آآ ان السبات في هزه الفتن عايز ابطال عشان كده الناس اللي بتسبت في هزه المراحل لقى الفردوس الاعلى عشان كده الاخوة لما جت تقول بسورة العنكبوت صعبة الحمد لله يعني احنا ليه عشنا في الواقع ده ؟ قلت لهم
احمدوا ربنا انكم عشتم في الواقع ده. لان اللي هيدخل الامتحان ده الزي لا يتكرر الا كل كزا ميت سنة مرة. اللي هيدخل الامتحان ده وينجح له الفردوس الاعلى بازن الله سبحانه وتعالى
يا جماعة يا بخته اللي هيسبت على دينه. يا بختها اللي هتسبت على دينها. وكمان وسط الفتن دي كلها. ربنا جاب قصص الانبياء في سورة العنكبوت. ليه؟ عشان ربنا يقول شوفوا بقى وسط كل
الواقع الناري ده فيه ناس وسط الحريقة دي انطلقت واشتغلت في الدعوة وجعلت همها والله. وكان دينها فوق الظروف. سبحان الله بعد كده آآ آآ الفتنة رقم آآ سبعتاشر. آآ آآ هنلاقيها في الاية رقم ستين. وكأين من دابة لا تحمل رزقها
الله يرزقها واياكم وهو السميع العليم. يبقى دي فتنة آآ آآ رزق الكفاية. فتنة الكفاية في الرزق يعني ايه؟ انك تتحارب في المجتمع لدرجة ان ما حدش هيشغل ملتزم او ملتزم. ان مش هيتعين في الجامعة الاوائل اللي كانوا ملتزمين. ها وتبع التيار الاسلامي. يبقى فتنة الكفاية في الرزق. فتنة ان
في رزقك. فربنا بيقول لك ما تخافش انت موعود بالكفاية في الرزق. الفتنة رقم تسعتاشر في اية اتنين وستين الله يبسط الرزق لمن يشاء من عباده ويقدر له. اه ويقدر له
دي فتنة دي فتنتين. الفتنة الاولانية فتنة الطموحات الدنيوية في الرزق. ان في ملتزمين وملتزمات عندهم طموحات دنيوية كبيرة جدا. طموحات في انهم يتعينوا في الجامعة طموحات ان هم يبقوا تجار كبار. طموحات انهم يوصلوا لمراكز اجتماعية عالية. ومرموقة وفي شغلهم. فالكلام ده احيانا بيحسوا مع الحرب على الدين انهم
مش قادرين يعملوه او انا مش قادر اطلب علم وابقى ملتزم مجتهد واحضر في بيت الايمان واسمع دروس. وفي نفس الوقت ان انا يبقى عندي طموحاتي الدنيوية واحققها. فربنا بيقول لهم الله يبسط الرزق لمن يشاء
من عباده ويقدر له. يا جماعة بسط الرزق. الرزق ده شهادة. الرزق ده بوضع اجتماعي كبير. الرزق ده جوازة فاخرة عالية. وممكن تكون البنت بنت باشا اللي انت نفسك تتجوزها يعني ايه مش هتبص لواحد بقى مربي دقنه وواحد بقى مقصر الجلبية او آآ يعني فاهمين يا جماعة الضغط النفسي اللي
ممكن يتحط على هزه النوعية فربنا بيقول لهم ان الرزق ده حتى الاية اللي بعدها كانت عن رزق الصحاب والمطر. ان الرزق ده عامل زي السحب ربنا بيديه للي بيشاء وبيمنعه لما يشاء. سعيك
ليه مش هيجبهولك؟ عشان كده اعظم سبب للتحطيم النفسية في الحياة هو الطموحات. لان تسعة وتسعين في المية من طموحات البشر لا يستطيعوا تحقيقها في الدنيا فتسعة وتسعين في المية من الناس اللي عندهم طموحات رهيبة بيعيشوا محطمين. انا اعلم ناس والله يا جماعة. عندهم امراض نفسية عاتية مدمرة ناسفة
بسبب طموحاتهم الدنيوية انهم مش قادرين يحققوها مش قادرين يحققوها. فربنا بيقول ريحوا قلبكم. اسعى لها. ولو هي رزقك هتاخدها. انما اوعى تضيع دينك عشان طموحاتك. الدنيوية. يبقى دي الفتنة رقم
تسعتاشر اه اه يعني الفتنة رقم اه اه رقم عشرين. اه ويقدر له. اه دي فتنة بقى مهولة. يقدر ان يضيق ضيق الرزق يعني ايه؟ يعني يا جماعة فتنة انك تبقى ملتزم وتلاقي ابواب الرزق مسلا مضيقة عليك
فتنة انك تبقي ملتزمة وتلاقي جوازك اتأخر. ما هو كل ده رزق. فتنة انك تبقى ملتزم وتلاقي الرزق مش مبسوط لك. في حين ان العاصي تلاقيه ايه مفتوح ليه ومنطلق وبيبسط عليه في الرزق عشان كده ربنا قال هنا حرف خطير جدا قال الله يبسط الرزق في اية اتنين وستين الله يبسط الرزق لمن
من عباده ويقدر له لا يعني لاجله. يعني لما تبقى ملتزم وتلاقي فيه باب من الدنيا حجب عنك اعرف ان ده في مصلحتك. اعرف ان ربنا بيعمل كده عشان اعرف ان ربنا بيعمل كده عشانك. عشان كده يا جماعة الاخوة اللي بيحفزوا القرآن خدوا بالكم. لما تلاقوا اية جه فيها الله يبسط الرزق لمن يشاء ويقدر لا
اعرفوا ان ربنا بيتكلم عن المؤمنين. لان له اي لاجله. اي انني ما ضيقت عليك رزقك الا لمصلحتك. فلو بسط لك في الرزق لفسدت. انما لما تلاقي ربنا قال يبسط الرزق لمن يشاء. ويقدر بس اعرفوا ان دي اية عامة او اية بتخاطب المشركين. يعني زي في اخر سورة سبأ كده قل ان ربي يبسط الرزق لمن يشاء ويقدر
اية ستة وتلاتين سبق قل ان ربي يبسط الرزق لمن يشاء. ربنا بيكلم الكفار ولكن اكثر الناس لا يعلمون. انما بعدها بقى ربنا وهو بيكلم المؤمنين في اية تسعة وتلاتين في سورة سبأ بيقول
ايه؟ قل ان ربي يبسط الرزق في نفس الصفحة. قل ان ربي يبسط الرزق لمن يشاء من عباده. من عبادي هنا الصالحين بقى. ويقدر لا لاجله. عشان كده في الاخر وما انفقتم من شيء فهو يخلفه. آآ فربنا بيكلم الايه؟ بيكلم المؤمنين. يبقى لما تلاقوا في اية الرزق وكلمة لا وكلمة عباده اعرفها
ان ربنا بيتكلم عن المؤمنين. يبقى دي فتنة آآ خطيرة جدا فتنة التضييق الدنيوي على الصالحين. فتنة التضييق الدنيوي على الصالحين او فتنة ان تزداد في الطاعة ولا تجد الاثر الدنيوي للطاعة اللي احنا اتكلمنا عنه. طبعا الاصل هو الاثر الدنيوي للطاعة ولكن احيانا يا جماعة بيبقى مصلحة الملتزم
ان ربنا يمتحن صدقه فترة ثم والله يا اخوانا سيفتح من الدنيا ما لا تتخيله. والله يا اخواني والله طريق الدين فيه من الدنيا اضعاف اضعاف اضعاف ما في طرق الدنيا ولكن للناس اللي بتسبت وللناس اللي بتستمر بازن الله سبحانه وتعالى. يبقى احنا كده خدنا كم آآ آآ فتنة لحد دلوقتي خدنا عشرين فتنة
لحد دلوقتي النهاردة خدنا عشرين هنقف عند هنا بازن الله سبحانه وتعالى آآ لا نزال نتحدس في الترابط الموضوعي في صورة العنكبوت. الترابط الموضوع في صورة العنكبوت واتكلمنا عن الترابط انها موسوعة الفتن. فتن الملتزمين الجديد. الفتن الداخلية والخارجية. والنهارده قلنا عشرين فتنة من فتن سورة العنكبوت. اكتبوهم احفظوهم. عيشوا بقلوبكم
ومعهم لان دول هيبقوا نبراس لنا في الطريق المرة الجاية ان شاء الله نكمل الخمس فتن الباقية. وندخل في الترابط الموضعي لسورة العنكبوت. كل ده لسه ما دخلناش في الشرح يا جماعة
كل ده لسة مدخلناه في الشرح وندخل بقى في الترابط الموضعي في صورة العنكبوت يعني علاقة صورة العنكبوت بالصور اللي قبلها والصور اللي بعدها ونتكلم عن اسم سورة العنكبوت وعلاقته بموضوع
بازن الله ثم ننطلق في شرح الصورة. ربنا يسددكم وربنا يبارك فيكم. آآ آآ آآ هزا الدرس لطلبة آآ المعهد القرآني الدعوي في سنة اولى وفي سنة تانية آآ ولكن وايضا درس عام لكل من يريد ان يتضلع من تفسير كتاب الله. بادعوكم جميعا يا جماعة للانتزام الدراسي. بادعوكم جميعا يا جماعة لحضور
الدروس والمحاضرات والسكاشن والفعاليات كلها في المعهد القرآني الدعوي لازم يا جماعة نشد حيلنا. لازم يا اخوانا نتبنى صح. آآ يعني قضيتنا ان احنا نتبنى عشان نقدر نؤثر في الواقع ونقدر نغير في الواقع البناء يا جماعة. فرصة مهولة ان احنا نتبنى شدوا حيلكم في الدعوة الى الله. عشر ذي الحجة خلاص بعد ايام
لازم تبدأوا بقى تسمعوا دروس عشر ذي الحجة وتبدأوا بقى تشحنوا قلوبكم بها وتبدأوا تدعوا الى الله بها. عايزين الدرس العام ده يعني النهاردة معنا مسلا قد ايه؟ يعني لو معنا
مسلا مسلا لو معنا لو معنا مسلا مسلا مية وخمسين حد احنا عايزين يبقى معنا الف وخمسمية يا جماعة يا اخوانا كل واحد منكم يجيب اتنين تلاتة معه المرة الجاية. كل واحد منكم وكل واحدة منكم يشتغل على النت دعوة فردية طول الاسبوع. ويتكلم عن سورة العنكبوت ويكلم الناس عن الوفاء
مو فهم القرآن وتفسير القرآن. واهمية التربية واهمية الدين يا اخوانا ملايين الملتحين والمنقبات اللي على النت دول بيعملوا ايه؟ اشتغلوا في الدعوة عشان ان شاء الله نبدأ آآ السفينة دي تكبر ونوصل لربنا ونوصل لبر الامان. بازن الله. سددكم الله. ربنا يحفزكم. ربنا ينجينا من الفتن. ما ظهر منها وما بطن. ربنا
يا شباب. ربنا معكم يا ايها القابضين على الجمر. يا ايها القابضين على الجمر. يا يا اللي ماسكين على دينكم في هزا الزمن الصعب. ابشروا بفتح الله. ابشروا بفرج ابشروا بتأييد الله ابشروا بالفردوس الاعلى. ان ثبتم على هزا الطريق باحسان. سبحانك اللهم وبحمدك. اشهد ان لا اله الا انت. استغفرك واتوب اليك